Document ID: 31988R2217

ΚΑΝΟΝΙΣΜΟΣ ( ΕΟΚ ) αριθ . 2217/88 ΤΟΥ ΣΥΜΒΟΥΛΟΙΥ της 19ης Ιουλίου 1988 για τροποποίηση του κανονισμού ( ΕΟΚ ) αριθ . 1491/85 που προβλέπει ειδικά μέτρα για τους σπόρους σόγιας
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής^(1 ),
τη γνώμη του Ευρωπαϊκού Κοινοβουλίου^(2 ),
τη γνώμη της Οικονομικής και Κοινωνικής Επιτροπής^(3 ),
Εκτιμώντας ότι, για να ληφθεί υπόψη η μεγάλη αύξηση της κοινοτικής παραγωγής σπόρων σόγιας, πρέπει να αυξηθούν οι απαιτήσεις της εγγύησης που θα προσφέρονται από τους εμπορευόμενους που είναι επιδεκτικοί να λάβουν την ενίσχυση που προβλέπεται στο άρθρο 2 του κανονισμού ( ΕΟΚ ) αριθ . 1491/85^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1101/88^( 5 ), προβλέποντας συγχρόνως μεταβατικά μέτρα για τις ήδη συναφθείσες συμβάσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 Στο άρθρο 2 του κανονισμού ( ΕΟΚ ) αριθ . 1491/85, η παράγραφος 2 αντικαθίσταται από το ακόλουθο κείμενο :
"2 . Η ενίσχυση χορηγείται σ' οποιοδήποτε μεταποιητή σπόρων σόγιας έχει συνάψει με τους παραγωγούς των σπόρων αυτών, μεμονωμένους ή μέλη ενώσεων, μία σύμβαση που προβλέπει την πληρωμή στον παραγωγό μιας τιμής τουλάχιστον ίσης με την ελάχιστη τιμή που αναφέρεται στην παράγραφο 3 . Εντούτοις, μέχρι τις 31 Δεκεμβρίου 1992, στα κράτη μέλη όπου η εμπορία των σπόρων σόγιας υπόκειται σε εθνικές κανονιστικές διατάξεις που εξασφαλίζουν επαρκή οργάνωση και επαρκή έλεγχο, η ενίσχυση μπορεί να χορηγηθεί στον πρώτο αγοραστή ο οποίος δεν είναι ο μεταποιητής .
Στην περίπτωση κατά την οποία ο πρώτος αγοραστής είναι ο μεταποιητής των σπόρων, η ενίσχυση χορηγείται όταν προσκομίζεται η απόδειξη της μεταποίησης .
Στις άλλες περιπτώσεις, η ενίσχυση χορηγείται στους πρώτους αγοραστές :
- που πληρούν ορισμένους όρους που θα καθοριστούν,
- που είναι εγκεκριμένοι από το κράτος μέλος,
και - που έχουν προσκομίσει την απόδειξη της πώλησης ή της παράδοσης των σπόρων σόγιας σε ένα μεταποιητή ." ίΑρθρο 2 Ο παρών κανονισμός αρχίζει να ισχύει τη δέκατη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων .
Εφαρμόζεται από την 1η Σεπτεμβρίου 1988 .
Πάντως, για τους σπόρους σόγιας που αποτέλεσαν αντικείμενο συμβάσεως πριν την ημερομηνία ενάρξεως ισχύος του παρόντος κανονισμού μεταξύ του παραγωγού και ενός πρώτου αγοραστού μη μεταποιητού, εξακολουθούν να ισχύουν οι διατάξεις του άρθρου 2 παράγραφος 2 του κανονισμού ( ΕΟΚ ) αριθ . 1491/85, που εφαρμόζονται στις 31 Αυγούστου 1988 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 19 Ιουλίου 1988 .

Labels: 11
17
19